nb da da da da da da da
LB Foreningen støtter Danmarks Indsamling 2017 LB Foreningen
Mere end 90 millioner børn under fem år er faretruende undervægtige, og næsten hvert andet dødsfald i denne aldersgruppe kan relateres direkte til sult.
Derfor samler Danmarks Indsamling 2017 ind til 12 forskellige projekter som blandt andet skal sikre mad på bordet til børn af de fattigste indianerfamilier i Bolivia, støtte til sårbare gravide kvinder og spædbørnsfamilier i Madagaskar og undervisning i dyrkning af afgrøder for mødre på flugt i Afghanistan.
Det sker med støtte fra blandt andet LB Foreningen, som igen i år støtter med 100.000 kroner.
Indsamlingen løber hele januar måned og kulminerer med et stort indsamlingsshow lørdag den 4. februar kl. 19.00 på DR1.
Læs mere og bak op på www.danmarksindsamling.dk. Det koster ca. 1,50 kroner om dagen at give et barn i et udviklingsland de næringsstoffer, der skal til for at sikre en sund opvækst.